Във връзка с внесени допълнителни информации с вх. № ОВОС-30-11/14.03.2024г., вх. № ОВОС-30-9/15.02.2024г. и уведомление с вх. № ОВОС-30/08.01.2024г. за инвестиционно предложение (ИП) **„Модернизция и реконструкция на действащо депо за неопасни и опасни отпадъци“** в поземлен имот с идентификатори 36676.105.455 и 36676.105.454, с. Катуница, Община Садово, Област Пловдив, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение се явява разширение на дейност попадаща в обхвата на т. 9 от Приложение № 1 от *Закона за опазване на околната среда* (ЗООС), попада в т.11, буква „б“ от Приложение № 2 от ЗООС и подлежи на преценяване необходимостта от извършване на ОВОС, но в отговор на предложението на възложителя за извършване на задължителна оценка на въздействието на околната среда **на основание чл.93, ал.9, т.1 от Закона за опазване на околната среда**, възложителя е уведомен за действията по провеждане на процедурата по ОВОС, съобразно изискванията на глава трета от Наредбата за ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

### Поземлени имоти с идентификатори 36676.105.455 и 36676.105.454, с Катуница, община Садово попадат в границите на защитена зона BG0000194 „Река Чая“ за опазване на природните местообитания и на дивата флора и фауна, обявена със заповед РД-688/25.08.2020 г. на Министъра на околната среда и водите (ДВ бр.80/2020 г.). Имотите, предмет на инвестиционното предложение не попадат в границите защитени територии по смисъла на Закона за защитените територии.

При извършената проверка за допустимост по смисъла на чл. 12, ал.2 от Наредбата по ОС се установи, че ИП е **допустимо** спрямо режима на защитената зона, определен със заповедта за обявяването й.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.39 ал.3 и ал.4 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на ИП, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитена зона BG0000194 „Река Чая“ за опазване на природните местообитания и на дивата флора и фауна, обявена със заповед РД-688/25.08.2020 г. на Министъра на околната среда и водите (ДВ бр.80/2020 г.).

Копие на писмото е изпратено до Община садово и Кметство с. Катуница

Отговорено от РИОСВ-Пловдив на 21.03.2024г.